Scheffer: NATO-ja do t’i mbajë trupat në Kosovë deri kur të gjendet një zgjidhje politike - 2004-12-02
Sekretari i Përgjithshëm i Aleancës tha gjithashtu se NATO-ja do të bashkëpunojë me Shqipërinë, Maqedoninë dhe Kroacinë për anëtarësim
Sekretari i Përgjithshëm i NATO-s Jaap de Hoop Scheffer tha në asamblenë ku kishte rreth 350 të ftuar se gjendja në Kosovë vazhdon të jetë e paqëndrueshme dhe e brishtë dhe se NATO-ja do të vazhdojë të mbetet atje me 17 mijë trupat e saj për të siguruar qëndrueshmërinë derisa të gjendet një zgjidhje politike. Në takimin treditor të asamblesë, që përqendrohet në të ardhmen e sigurisë Euro-Atlantike, po marrin pjesë nga presidentët e Shqipërisë, Kroacisë dhe Maqedonisë që synojnë anëtarësimin në aleancë. tha zoti Scheffer. Zoti Scheffer e cilësoi transferimin e sotëm të misionit paqeruajtës të Bosnjës tek Bashkimi Evropian, si një moment të rëndësishëm në marrëdhëniet e NATO-s me organizatën evropiane. Ai tha se kishte qenë një operacion jashtëzakonisht i suksesshëm, që filloi me 60 mijë trupa në një periudhë instabiliteti në vitin 1995 dhe po përfundon me 7 mijë trupa. Ai tha se NATO-ja do të vazhdojë të ketë një prani më të vogël në Bosnje për të mbështetur reformat demokratike të vendit, për të ndihmuar në kapjen e të dyshuarve për krime lufte dhe në luftën kundër terrorizmit. Duke folur në përgjithësi për rolin e aleancës, zoti Scheffer tha se NATO-ja po kalon një transformim të plotë si ushtarakisht, ashtu edhe politikisht. Ai tha se aleanca duhet të luajë një rol më të madh politik në botë dhe t’i përshtasë aftësitë e veta ushtarake me kërcënimet e kohëve moderne: terrorizmi, përhapja e armëve të shkatërrimit në masë dhe shteteve të papërgjegjshme. tha zoti Scheffer. Ai shtoi se NATO-ja nuk është më një aleancë e përqendruar vetëm në Evropë dhe do të vazhdojë të angazhohet në operacione jashtë zonës së saj, kudo ku të shfaqet nevoja. Ai shtoi se pikërisht për këtë arsye, forcat e NATO-s janë në Afganistan, forcat e saj të marinës janë të angazhuara në një operacion anti-terrorist në Detin Mesdhe dhe kontribuon në stabilitetin e Irakut duke stërvitur forcat irakiane. Lidhur me krizën politike në Ukrainë, Sekretari i Përgjithshëm i NATO-s tha se e ardhmja demokratike dhe integriteti territorial i atij vendi, janë me interes të drejtpërdrejtë dhe jetik për NATO-n. tha Sekretari i Përgjithshëm i NATO-s. Presidenti i Shoqatës së Traktatit të Atlantikut, ambasadori amerikan Robert Hunter tha se NATO-ja po nxit Rusinë të sigurojë që të gjendet një zgjidhje paqësore për procesin zgjedhor të Ukrainës. tha zoti Hunter. Ambasadori Hunter tha se roli i aleancës ka ndryshuar nga ai i përmbajtjes së Bashkimit Sovjetik dhe aleatëve të tij komunistë tek konsolidimi i sigurisë dhe demokracisë në Evropë dhe përtej kufijve të Evropës. Për ta realizuar këtë tha ai, Shoqata e Traktatit të Atlantikut duhet të luajë një rol kryesor në edukimin e një brezi të ri në 26 vendet anëtare të NATO-s.